stanford-oval/wikipedia huggingface dataset:
จำนวนแชนนอน
ความต่างในวิธีและสไตล์การเล่น

อย่างที่ได้กล่าวมานี้หากเครื่องถูกออกแบบมาแล้วจะเดินหมากแบบเดิมในตำแหน่งเดิมตลอด ซึ่งหากคู่แข่งสามารถชนะครั้งหนึ่งก็จะสามารถเดินหมากแบบเดิมเพื่อชนะเรื่อยๆ วิธีหนึ่งที่จะหลีกเลี่ยงเหตุการณ์นี้คือการเหลือการคำนวณเชิงสถิติไว้ในเครื่อง เมื่อใดที่มีการเดินหมากที่มีค่าใกล้เคียงกันเครื่องจะใช้วิธีการสุ่มเพื่อเลือกตาการเดิน หากมีตำแหน่งเดิมครั้งที่สองเครื่องจะเลือกจากจำนวนในกลุ่มอื่น เป็นการดีที่จะมีการเริ่มต้นแบบต่างๆเก็บไว้ในหน่วยความจำ บางทีร้อยกว่าจำนวนอาจจะเพียงพอ เพื่อให้ในการเดินหมากตาแรกๆเครื่องสามารถเล่นได้จากหน่วยความจำ นี่ไม่ใช่การขี้โกงเนื่องจากเซียนหมากรุกก็เริ่มต้นเกมแบบนี้เป็นเรื่องน่าสนใจที่ว่าสไตล์การเล่นสามารถเปลี่ยนไปได้โดยแค่เพียงเปลี่ยนค่าบางตัวในฟังก์ชันการประเมินผลและโปรแกรมอื่นๆ การสำรวจความเป็นไปได้การเดินหมากที่รุนแรงมากขึ้นนั้นจะทำให้เป็นผู้เล่นแบบผลรวม นอกจากนั้นความเก่งของผู้เล่นยังสามารถปรับเปลี่ยนได้จากการเปลี่ยนความลึกของการคำนวณและการลบการเพิ่มค่าในฟังก์ชันการประเมินผลออก
สุดท้ายนี้เราจะสามารถเห็นได้ว่าเครื่องจะเล่นเกมที่เก่งกาจได้แค่ถึงจุดหนึ่งเท่านั้น มันจะยอมเสียเม็ดหรือหมากตัวอื่นๆเพื่อรอโอกาสที่จะรุกฆาตตามการคำนวณซึ่งข้อด้อยหลักเลยคือเครื่องจะไม่เรียนรู้    จากความผิดพลาดของตัวเอง วิธีเดียวที่จะทำให้การเล่นดีขึ้นคือการเขียนโปรแกรมที่พัฒนาตนเองได้ วิธีหนึ่งคือการเปลี่ยนค่าตามผลที่เครื่องเคยเล่นผ่านๆมา เพื่อที่จะได้เปอร์เซ็นต์การชนะที่มากที่สุด
กลยุทธ์อีกแบบหนึ่ง

กลยุทธ์ที่ได้กล่าวมาข้างต้นไม่ได้ทำให้ความเป็นไปได้ที่ว่ามีกลยุทธ์อื่นๆที่ใช้ได้ดีกว่าในการลดเวลาการคำนวณของคอมพิวเตอร์ลงหายไป แม้ว่าจะรวมการปรับปรุงที่ว่าไปแล้วแต่คอมพิวเตอร์ก็ยังใช้การคำนวณอย่างเดียวมากเกินกว่าที่จะใช้การคิดวิเคราะห์ตำแหน่งแบบสมเหตุสมผล เครื่องจะเล่นเหมือนผู้เล่นใหม่ที่มีพลังในการคำนวณสูง รู้หลักบางอย่างแต่ไม่มีประสบการณ์ในการเล่น เซียนหมากรุกนั้นจะมีความรู้ถึงสถานการณ์มาตรฐานเป็นร้อยหรือพันหลัก ความเป็นไปได้ที่จำเก็บไว้ และเหตุการณ์พลิกแพลงที่เกิดขึ้นซ้ำๆในเกม เช่นการสละม้าที่ F7 หรือขุนที่ h7 การรุกมาตรฐานเช่น "Philidor Legacy" ในตำแหน่งใดตำแหน่งหนึ่งเซียนหมากรุกจะจำความใกล้เคียงกับสถานะกรณีที่คุ้นเคยได้และจะทำให้มีโอกาสสำเร็จมากกว่านี่คือเหตุผลที่ว่าทำไมโปรแกรมที่ใช้ตำแหน่งตามรูปแบบถึงใช้ไม่ได้จริง แม้ว่าจะมีการเขียนวิธีการเล่นในช่วงกลางของเกมไว้มากแต่ก็เขียนไว้เพื่อให้มนุษย์เข้าใจไม่ใช่ไว้ให้คอมพิวเตอร์ที่ใช้การคำนวณเป็นหลัก เพราะเราสามารถยกตัวอย่างสองสามอย่างประกอบทฤษฎีเพื่อให้คนเข้าใจและนำไปดัดแปลงใช้ได้แต่ไม่สามารถทำได้กับคอมพิวเตอร์ แต่ถ้าหากทำได้ก็จะสามารถเพิ่มประสิทธิภาพให้กับโปรแกรมได้
สำหรับโปรแกรม กลยุทธ์อย่างนั้นจะต้องมีการวิเคราะห์ตำแหน่งนั้นๆรวมเข้าไปในฐานข้อมูล โดยที่ข้อมูลจะกล่าวไว้เช่น หากม้าสีดำที่ f6 ถูกตรึงโดยขุน เรือสีขาวที่ e1 จะไม่สามารถออกจากแถวหลัง ได้เนื่องจากจะเปิดช่องโหว่ให้รุกฆาตที่ c1 ทำให้ม้าสีขาวที่ a4 ไม่สามารถเดินหมากได้ กล่าวง่ายๆคือข้อมูลทั้งหมดที่ผู้เล่นสามารถวิเคราะห์กลยุทธ์ได้ ข้อมูลเหล่านี้จะต้องอยู่ในฐานข้อมูลของโปรแกรมและต้องถูกปรับปรุงอยู่ตลอดเวลาการเล่นเกม ข้อมูลเชิงวิเคราะห์นั้นจะถูกใช้เพื่อเรียกใช้โปรแกรมอื่นๆตามธรรมชาติของตำแหน่ง เช่นหมากที่โดนตึงควรถูกโจมตี หากเอาเรือกันแนวหลังไว้ก็จะไม่สามารถกันเบี้ยที่อยู่ด้านหน้าได้ เครื่องจะทำงานเช่นนี้ทำให้มีตำแหน่งที่เป็นไปได้ในการสำรวจมากขึ้น ไม่ใช่ว่าเราควรที่จะวางกลยุทธ์ของเราเอง แต่ควรที่จะเป็นการแข่งความสมดุลระหว่างความสามารถมากกว่า คอมพิวเตอร์นั้นแกร่งในด้านของความเร็ว ความแม่นยำแต่อ่อนในด้านของความสามารถในการวิเคราะห์และจดจำ
ภาคผนวก:ฟังก์ชันการประเมินผลของหมากรุก

ฟังชั่นการประเมินผล  f(P) ควรรวมเอาจุดด้อยและดีในระยะยาวของตำแหน่งตำแหน่งหนึ่งเพื่อรู้ถึงผลได้นานกว่าการคำนวณของมนุษย์ การวิเคราะห์ก็จะเน้นไปในทางวิธีการมากกว่าการวิเคราะห์เชิงกลยุทธ์ แน่นอนว่ามันไม่มีเส้นแบ่งที่แน่นอน ตำแหน่งหลายๆตำแหน่งก็คาบเส้นอยู่ แต่ก็เห็นได้ว่าสิ่งดังต่อไปนี้ควรรวมอยู่ใน f(P)
สิ่งเหล่านี้จะถูกใช้ในส่วนกลางของเกม ในส่วนเริ่มและจบเกมนั้นต้องใช้เทคนิคอื่นๆอีก ค่าที่จะให้กับทฤษฎีเหล่านี้ยังเปิดกว้างต่อการถกเถียงและควรได้มาจากการทดลอง นอกจากนี้ยังมีทฤษฎีอื่นๆอีกที่ควรนำมาพิจารณา เช่น การรุก การแยก การตรึงโดยหมากที่มีค่าต่ำกว่าเนื่องจากจะสามารถคำนวณความเป็นไปได้มากที่สุด
จีที

จีที (อังกฤษ: GT) สามารถหมายถึง
กรันตูริสโม วิดีโอเกมรถแข่งของเครื่องเพลย์สเตชัน
กูเกิลทอล์ก (Google Talk) เมสเซนเจอร์ ผลิตโดย กูเกิล
จิกะตัน อาจย่อเป็น Gt
สถาบันเทคโนโลยีจอร์เจีย (Georgia Institute of Technology) ในรัฐจอร์เจีย สหรัฐอเมริกา
ดราก้อนบอลจีที การ์ตูนญี่ปุ่นในชุดของดราก้อนบอล
ฟอร์ด จีที รถสปอร์ต
อัลฟาโรเมโอ จีที รถสปอร์ต
โอเปิล จีที รถสปอร์ต
ไลท์นิง จีที (Lightning GT) รถสปอร์ตไฟฟ้า
รุ่น GT ของรถยนต์ โตโยต้า เซลิก้า
ปลากะมงพร้าว โดยย่อมาจาก Giant trevally
จีน ฮาร์โลว์

| Jean Harlow |
| --- | --- |
Harlow in 1937
เกิด: Harlean Harlow Carpenter 03 มีนาคม ค.ศ. 1911(1911-03-03) Kansas City, Missouri, U.S.
เสียชีวิต: มิถุนายน 7, 1937(1937-06-07) (26 ปี) Los Angeles, California, U.S.
สาเหตุเสียชีวิต: Cerebral edema, uremia
สุสาน: Forest Lawn Memorial Park, Glendale, California, U.S.
การศึกษา: Ferry Hall School
อาชีพ: Actress
ปีปฏิบัติงาน: 1928–1937
คู่สมรส: Charles McGrew  (สมรส 1927; หย่า 1929) Paul Bern  (สมรส 1932; เสียชีวิต 1932) Harold Rosson  (สมรส 1933; หย่า 1934)
เว็บไซต์: www.jeanharlow.com
จีน ฮาร์โลว์ (อังกฤษ: Jean Harlow) ชื่อเกิดฮาร์ลีน ฮาร์โลว์ คาร์เพนเตอร์ (Harlean Harlow Carpenter; 3 มีนาคม 1911 – 7 มิถุนายน 1937) เป็นนักแสดงภาพยนตร์ชาวอเมริกัน เป็นเซ็กซ์ซิมโบลแห่งคริสต์ทศวรรษ 1930
ฮาร์โลว์เซ็นสัญญากับผู้กำกับฮาเวิร์ด ฮิวส์มีผลงานสำคัญเรื่องแรกคือ Hell's Angels (1930) แต่ก็ตามมาด้วยผลงานที่ไม่ประสบความสำเร็จอีกหลายเรื่อง ก่อนที่เธอจะเซ็นสัญญากับเมโทร-โกลด์วิน-เมเยอร์ ในปี 1932 ฮาร์โลว์ยังเป็นสตรีคนสำคัญของเอ็มจีเอ็ม แสดงในหนังดังอย่าง Red Dust (1932), Dinner at Eight (1933), Reckless (1935) และ Suzy (1936) ด้วยความนิยมในตัวเธอทำให้เธอมีผลงานแซงเพื่อนร่วมงานในเอ็มจีเอ็มอย่าง โจน ครอว์ฟอร์ดและนอร์มา เชียเรอร์ เธอกลายเป็นหนึ่งในดาราหนังที่ยิ่งใหญ่ที่สุดของโลกในปลายคริสต์ทศวรรษ 1930 มักได้ฉายาว่า "Blonde Bombshell" และ "Platinum Blonde" เธอยังมีชื่อเสียงจาก "หัวเราะลวงเสน่ห์" ในผลงานภาพยนตร์
ฮาร์โลว์เสียชีวิตด้วยวัย 26 ปี ระหว่างการถ่ายทำหนังเรื่อง Saratoga ผลงานถ่ายทำเสร็จด้วยการใช้ตัวแสดงแทนเธอ และออกฉายใน 1 เดือนหลังจากฮาร์โลว์เสียชีวิต สถาบันภาพยนตร์อเมริกันให้เธออยู่อันดับ 22 ของดาราหญิงที่ยิ่งใหญ่ที่สุดของภาพยนตร์คลาสสิกฮอลลีวูด
จิม ทอมป์สัน

| จิม ทอมป์สัน |
| --- | --- |

เกิด: เจมส์ แฮร์ริสัน วิลสัน ทอมป์สัน 21 มีนาคม พ.ศ. 2449 กรีนวิลล์ เดลาแวร์ สหรัฐอเมริกา
สาบสูญ: 26 มีนาคม พ.ศ. 2510 (61 ปี) แคเมอรอนไฮแลนด์ ประเทศมาเลเซีย
สถานะ: บุคคลสูญหายที่เสียชีวิต
พลเมือง: ชาวอเมริกัน
ศิษย์เก่า: มหาวิทยาลัยพรินซ์ตัน มหาวิทยาลัยเพนซิลเวเนีย
อาชีพ: นักธุรกิจ
มีชื่อเสียงจาก: ผู้เผยแพร่ผ้าไหมไทย
คู่สมรส: Patricia Thraves (หย่า)
จิม ทอมป์สัน หรือชื่อเต็ม เจมส์ แฮร์ริสัน วิลสัน ทอมป์สัน (อังกฤษ: James Harrison Wilson Thompson; 21 มีนาคม ค.ศ. 1906 — ค.ศ. 1967[ไม่แน่ใจ ]) เป็นนักธุรกิจชาวอเมริกัน ที่มีชื่อเสียงจากการทำธุรกิจผ้าไหมในประเทศไทย และก่อตั้งบริษัทซึ่งมีชื่อเดียวกับเขาเองขึ้น เพื่อรองรับกิจการค้าผ้าไหมดังกล่าว เขาหายตัวไปจากโรงแรม บนแคเมอรอนไฮแลนด์ รัฐอิโปห์ ประเทศมาเลเซีย โดยไม่มีใครทราบเหตุการณ์ที่แน่ชัดว่าเกิดอะไรขึ้นกับเขา
ประวัติ

จิม ทอมป์สันเกิดเมื่อ ค.ศ. 1906 ในเมืองกรีนวิลล์ รัฐเดลาแวร์ สหรัฐอเมริกา เข้าศึกษาระดับมัธยมในเมืองวิลมิงตัน และจากนั้นเข้าโรงเรียนประจำ เซนต์พอล และมหาวิทยาลัยพรินซ์ตัน ระหว่างปี ค.ศ. 1924–28 แม้ว่าเขาจะสนใจด้านศิลปะ แต่ก็เลือกที่จะเป็นสถาปนิก และศึกษาต่อด้านสถาปัตยกรรมจากมหาวิทยาลัยเพนซิลเวเนีย เมื่อจบการศึกษาได้ทำงานด้านสถาปัตยกรรมในมหานครนิวยอร์ก กระทั่ง ค.ศ. 1940
ในระหว่างนั้นได้เกิดสงครามขึ้นในยุโรป จิมจึงอาสาสมัครเข้าเป็นทหารในกองทัพบกของสหรัฐอเมริกา ซึ่งนับเป็นจุดพลิกผันที่สำคัญในชีวิตของเขา ในช่วงสงครามโลกครั้งที่สอง จิมได้รับมอบหมายให้เป็นเจ้าหน้าที่ในสำนักงานด้านยุทธศาสตร์ (Office of Strategic Services -- OSS) ก่อนจะมีการเปลี่ยนแปลงเป็นสำนักข่าวกรองกลาง (Central Intelligence Agency หรือ CIA) ทำให้เขามีโอกาสเดินทางไปหลายที่ทั่วโลก โดยเขาได้รับมอบหมายให้ทำงานกับกองทัพฝรั่งเศสในแอฟริกาตอนเหนือ โดยมีกำหนดจะส่งเขาไปยังอิตาลี ฝรั่งเศส และเอเชียด้วย ทั้งนี้จิมได้ฝึกฝนเรียนรู้เกี่ยวกับการเอาตัวรอดในป่ามาเป็นอย่างดี
จิมมากรุงเทพฯ เป็นครั้งแรก เมื่อเดือนกันยายน ค.ศ. 1945 ในช่วงปลายของสงครามโลกครั้งที่สอง ภารกิจเดิมของจิมในตะวันออกไกลก็คือ โดดร่มลงในภาคตะวันออกเฉียงเหนือของไทย เพื่อต่อต้านกองทัพญี่ปุ่น แต่เมื่อสหรัฐทิ้งระเบิดปรมาณูลงที่ญี่ปุ่น ภารกิจของจิมจึงเปลี่ยนไป เขาต้องรีบมุ่งหน้าสู่กรุงเทพฯ โดยตรง และเมื่อสงครามสิ้นสุดลง เขาได้รับตำแหน่งหัวหน้าสถานียุทธศาสตร์ในกรุงเทพ และมีหน้าที่ฟื้นฟูสถานเอกอัครทูตสหรัฐอเมริกาขึ้นใหม่ นอกจากนี้เขายังหลงใหลในชีวิตชนบทของไทย ทำให้เขาใช้ชีวิตในประเทศไทยต่อไป
กิจการผ้าไหม

ในปี ค.ศ. 1946 จิมปลดประจำการจากกองทัพ แต่เขายังคงใช้ชีวิตอยู่ในเมืองไทย โดยวางโครงการที่จะทำอาชีพใหม่ ขณะเดียวกันก็ได้ทำงานปรับปรุงโรงแรมโอเรียลเต็ลที่มีชื่อเสียงที่สุดของกรุงเทพฯ ในสมัยนั้น ระหว่างอาศัยในเมืองไทย จิมได้เดินทางไปหลายที่ในภาคอีสาน และมีความสนใจอย่างยิ่งในอุตสาหกรรมการเลี้ยงไหมในครัวเรือน ซึ่งในเวลานั้นการทอผ้าไหมซบเซาไปมาก เนื่องจากเป็นภาวะหลังสงคราม ขณะเดียวกันการทอผ้าด้วยเครื่องจักรอุตสาหกรรมที่มีต้นทุนถูกกว่า และผลิตได้มากกว่า เริ่มเป็นที่นิยมกันทั่วไป กล่าวกันว่าในเวลานั้นมีช่างทอผ้าเพียงไม่กี่รายเท่านั้นที่ยังคงปลูกหม่อน เลี้ยงไหม ย้อมด้าย ทอผ้าใต้ถุนบ้าน
เมื่อจิมได้เห็นคุณภาพของผ้าไหมทอมือเหล่านี้ก็รู้สึกตื่นเต้นและสนใจอย่างยิ่ง ด้วยเป็นผ้าที่มีความแตกต่างจากผ้าไหมที่ผลิตจากเครื่องจักร ซึ่งแม้ว่ามีความเรียบ สม่ำเสมอกว่า แต่ก็ขาดเอกลักษณ์ของงานฝีมือ เขาจึงวางแผนที่จะฟื้นฟูกิจการทอผ้าไหมของไทย (ซึ่งเคยมีแผนพัฒนาอย่างจริงจังเป็นครั้งแรกในสมัยพระพุทธเจ้าหลวง รัชกาลที่ 5 มาก่อนแล้ว) และเชื่อว่าหากมีการจัดการอย่างเหมาะสม ผ้าไหมไทยจะเป็นที่นิยมกว้างขวางขึ้นอย่างแน่นอน
เมื่อกลับมากรุงเทพฯ จิมก็พยายามสืบหาอุตสาหกรรมไหมไทย และรวบรวมตัวอย่างผ้าไหมไทยเท่าที่จะหาได้ ทั้งยังได้ปรึกษามิตรสหาย และเปรียบเทียบกับตัวอย่างในพิพิธภัณฑสถานแห่งชาติ พระนคร ระหว่างนี้เอง ทำให้เขาได้ทราบถึงขั้นตอนการทำงานอันประณีตของช่างทอผ้าชาวไทย
ชุมชนบ้านครัว

เมื่อ ค.ศ. 1947 ขณะที่จิมเริ่มเสาะหาผ้า เวลานั้นผ้าไหมไทยเริ่มจะไม่มีเหลือแล้ว ตระกูลช่างทอผ้าต่างเลิกอาชีพดั้งเดิม ทั้งยังกระจัดกระจายไปยังตำบลอื่น ๆ เพราะการทอผ้าแบบเดิมมีรายได้น้อยมาก ที่ทำอยู่ก็เป็นเพียงนอกเวลางานหลักเท่านั้น อย่างไรก็ตาม ยังมีชุมชนทอผ้าแห่งหนึ่งหลงเหลืออยู่ในพระนคร นั่นคือ ชุมชนบ้านครัว ริมคลองแสนแสบ ซึ่งเป็นชุมชนมุสลิม ท่ามกลางวัฒนธรรมพุทธศาสนาที่รายรอบ ทว่าก็ไม่ได้ทอผ้ากันอย่างเป็นล่ำเป็นสัน
จิมเริ่มไปสำรวจที่บ้านครัว และทำความรู้จักสนิทสนมกับช่างทอที่นั่น ทั้งยังได้เรียนรู้เกี่ยวกับอุตสาหกรรมการทอผ้าไปด้วย ในภายหลังจิมได้ทราบว่าผู้คนที่นั่นเป็นแขกจาม ที่อพยพมากรุงเทพฯ เมื่อครั้งไทยรบกัมพูชา เมื่อร้อยกว่าปีที่ผ่านมา จิมได้ปรึกษาเจมส์ สกอตต์ ทูตพาณิชย์สหรัฐประจำประเทศไทย ซึ่งเคยดำรงตำแหน่งในดามัสคัสมาก่อน ทั้งสองตกลงที่จะผลักดันการผลิตผ้าตกไหมแบบซีเรีย และไม่ช้าก็พัฒนาเป็นสิ่งค้าส่งออกได้อย่างดี
หลังจากนั้นจิมได้นำตัวอย่างผ้าไหมแบบดั้งเดิมไปเผยแพร่ในสหรัฐอเมริกา เขาเข้าหา แฟรงก์ คราวนินชีลด์ (Frank Crowninshield) บรรณาธิการของนิตยสาร Vanity Fair ซึ่งสนิทสนมกันมาก่อน และเป็นผู้ที่จิมคิดว่าน่าจะสามารถเชื่อมความสัมพันธ์กับวงการอุตสาหกรรมแฟชั่นได้ จากนั้นเขาได้รู้จักกับเอ็ดนา วูลแมน เชส (Edna Woolman Chase) ซึ่งภายหลังเป็นบรรณาธิการนิตยสาร Vogue ซึ่งเมื่อเชสได้เห็นผ้าไหมของช่างทอบ้านครัวก็รู้สึกชอบใจทันที อีกไม่กี่สัปดาห์ต่อมา เสื้อผ้าไหมที่ออกแบบโดยวาเลนทินา (Valentina) นักออกแบบเสื้อผ้าผู้มีชื่อเสียงของนิวยอร์กก็ได้ปรากฏโฉมในนิตยสาร Vogue อย่างสง่างาม
หลังจากนั้นจิมได้ก่อตั้งบริษัทขึ้น ในปี ค.ศ. 1948 และส่งเสริมให้ชาวบ้านครัวทอผ้าโดยอิสระ แล้วไปรับซื้อโดยตรง เพื่อให้เกิดการแข่งขัน และคงคุณภาพไว้อย่างเดิม เขานั่งเรือจากฝั่งตรงข้าม ไปยังชุมชนบ้านครัวทุกวัน เพื่อตรวจสอบผ้า ให้คำแนะนำ และซื้อผ้าทอเหล่านั้น กระทั่งช่างทอที่บ้านครัวมีฐานะดีขึ้น บางคนถึงมีฐานะในระดับเศรษฐี มีเครื่องอำนวยความสะดวกในบ้านครบครันกันถ้วนหน้า (ในเวลานั้น) ในขณะเดียวกัน ธุรกิจผ้าไหมไทยเจ้าอื่น ๆ ก็เริ่มสดใส
การหายตัวไป

ตอนบ่ายวันอาทิตย์ที่ 26 มีนาคม ค.ศ. 1967 จิมหายตัวไปจากโรงแรมแห่งหนึ่งในคาเมรอนไฮแลนด์ ประเทศมาเลเซีย ขณะเดินทางไปท่องเที่ยวพักผ่อนวันหยุด และไม่มีใครทราบชะตากรรมของเขานับแต่นั้น มีเพียงพยานรู้เห็นว่า เขาเดินออกจากที่พักตามปกติ แล้วไม่กลับมาอีกเลย บ้างก็ว่าถูกโจรฆ่าตาย หรือเป็นแผนร้ายของคู่แข่งทางธุรกิจ ฯลฯ
จิมได้ทิ้งมรดกเอาไว้มากมาย โดยเฉพาะอุตสาหกรรมไหมไทย และเรือนไทยไม้สักที่ปัจจุบันกลายเป็นพิพิธภัณฑ์ที่น่าตื่นตาตื่นใจสำหรับทั้งชาวไทยและชาวต่างประเทศ โดยมีการรวบรวมศิลปวัตถุของเอเชียตะวันออกเฉียงใต้เอาไว้เป็นจำนวนมาก โดยเฉพาะพระพุทธรูปยุคสมัยต่าง ๆ ซึ่งรวมทั้งบางส่วนที่ได้มาครอบครองโดยผิดกฎหมาย เช่น เศียรพระโพธิสัตว์ศรีอารยเมตไตรยซึ่งกรมศิลปากรได้รับรายงานว่าถูกโจรกรรมและทำลายไปจากถ้ำเขาถมอรัตน์
พิพิธภัณฑ์บ้านจิม ทอมป์สัน อยู่ในความดูแลของมูลนิธิจิม ทอมป์สัน ได้รับรางวัลอาคารอนุรักษ์ดีเด่น ประจำปี พ.ศ. 2539 จากสมาคมสถาปนิกสยาม ในพระบรมราชูปถัมภ์
จิม ทอมป์สันนับว่าเป็นบุคคลสามัญคนแรกที่พัฒนากิจการทอผ้าพื้นเมืองของไทย ให้เป็นที่รู้จักแพร่หลายในต่างประเทศ
ภาพยนตร์

เรื่องราวของ จิม ทอมป์สัน สร้างเป็นภาพยนตร์ฉายทางโทรทัศน์ในปี พ.ศ. 2544 ทางสถานีโทรทัศน์ไอทีวี เรื่อง "ปมไหม" กำกับโดย สุรพงษ์ พินิจค้า บทภาพยนตร์โดย ปรามินทร์ เครือทอง, บุญทวี สิริเวชมาศ, ปราบดา หยุ่น และ สุรพงศ์ พินิจค้า ผลิตโดยเนชั่น เทเลวิชั่น ในเครือเนชั่น
บ้านจิม ทอมป์สัน ปัจจุบันเป็นพิพิธภัณฑ์ อยู่ตรงข้ามชุมชนบ้านครัว กรุงเทพฯ
จีน เว็บสเตอร์

| จีน เว็บสเตอร์ |
| --- | --- |

เกิด: อลิซ เจน แชนด์เลอร์ เว็บสเตอร์ 24 กรกฎาคม พ.ศ. 2419 ฟรีโดเนีย นิวยอร์ก
เสียชีวิต: 11 มิถุนายน ค.ศ. 1916(1916-06-11) (39 ปี) นิวยอร์ก นิวยอร์ก
นามปากกา: จีน เว็บสเตอร์
อาชีพ: นักเขียนนวนิยายและบทละคร
สัญชาติ: อเมริกัน
ช่วงเวลา: ค.ศ. 1899–1916
แนว: นิยาย
ภาพจีน เว็บสเตอร์
ภาพถ่ายวิทยาลัยวาสซาร์ ที่จีน เว็บสเตอร์ เคยเรียน ถ่ายเมื่อประมาณ พ.ศ. 2405
จีน เว็บสเตอร์ หรือชื่อจริง อลิซ เจน แชนด์เลอร์ เว็บสเตอร์ (อังกฤษ: Jean Webster หรือชื่อจริง Alice Jane Chandler Webster) เกิดเมื่อวันที่ 24 กรกฎาคม พ.ศ. 2419 ที่เมืองฟรีโดเนีย รัฐนิวยอร์ก สหรัฐอเมริกา มีชื่อเดิมว่า อลิซ จีน แซนเดอร์ เว็บสเตอร์ (Alice Jean Chandler Webster) เป็นลูกของเจ้าของสำนักพิมพ์ Charles L. Webster Publishing จากการที่เธอได้ดูผลงานหนังสือหลากหลายที่ตีพิมพ์ เธอสนใจงานวรรณกรรมมากที่สุดตั้งแต่ยังเด็ก เธอเข้าเรียนในระดับปริญญาตรีในวิทยาลัยวาสซาร์ใน พ.ศ. 2440 และเริ่มเขียนวรรณกรรมในช่วงประมาณ พ.ศ. 2442 ในขณะที่เธอกำลังเรียนในวิทยาลัยวาสซาร์ โดยผลงานในช่วงแรกมักเป็นเรื่องสั้นขำขันสะท้อนชีวิตในมหาวิทยาลัย โดยมีเพื่อนในมหาวิทยาลัยเป็นตัวต้นแบบในนวนิยาย
จีน เว็บสเตอร์ จบการศึกษาในระดับปริญญาตรีศิลปศาสตรบัณฑิตสาขาวิชาภาษาอังกฤษ และเศรษฐศาสตร์ จากวิทยาลัยวาสซาร์ใน พ.ศ. 2444 เธอเริ่มเดินทางท่องเที่ยวไปตามสถานที่รับเลี้ยงเด็กกำพร้าแห่งต่างๆ และนำข้อมูลและประสบการณ์มาแต่งงานประพันธ์
ผลงานที่มียอดขายดีที่สุดในบรรดางานประพันธ์ 8 เล่มตลอดชีวิตของเธอ คือ เรื่อง Daddy Long Legs หรือ คุณพ่อขายาว ที่เธอแต่งขึ้นในช่วงประมาณราวพ.ศ. 2455 มีการไปประยุกต์ไปสู่รูปแบบต่างๆมากมาย
จีน เว็บสเตอร์ สมรสกับนายเกล็น ฟอร์ด แม็คคินนีย์ (Glenn Ford McKinney) เมื่อเธอตั้งครรภ์ได้สักพักก็เริ่มมีอาการป่วย อาการดีขึ้นและแย่ลงสลับสับเปลี่ยนกันไปเรื่อย แต่ในที่สุด เมื่อเธอคลอดบุตรสาวเมื่อเวลา 22 นาฬิกา 30 นาที ของวันที่ 10 มิถุนายน พ.ศ. 2459 เป็นทารกมีน้ำหนักตัวประมาณ 6.25 ปอนด์ อาการป่วยของเธอหนักขึ้นและเสียชีวิตในเวลา 7 นาฬิกา 30 นาที ของวันที่ 11 มิถุนายน พ.ศ. 2459
จิ่ง ปั๋วหราน

จิ่ง ป๋อหราน (จีน: 井柏然; พินอิน: Jǐng Bórán, อังกฤษ: Jing Boran; เกิด 19 เมษายน ค.ศ. 1989) หรือ Bobo Jing เป็นนักแสดงและนักร้องชาวจีนที่ได้รับความนิยมหลังจากกลายเป็นผู้ชนะเลิศในการประกวดความสามารถ "มายฮีโร่" ประจำปี พ.ศ. 2550 เขาได้ก่อตั้งวงบอยแบนด์ชื่อ โบโบร่วมกับผู้ชนะอันดับสาม ฝู ซินโบ ตั้งแต่ปี ค.ศ. 2008 จิ่งได้ปรากฏตัวในภาพยนตร์และโทรทัศน์หลายเรื่อง เขาเป็นที่รู้จักจากบทบาทนำในภาพยนตร์จีนเรื่อง มอนสเตอร์ฮันต์ (2015), ไทม์ไรเดอร์ (2016), อัสแอนด์เธม (2018) และ เดอะชาโดว์เพลย์ (2019)
ผลงานการแสดง

The Guillotines (พยัคฆ์ร้ายกิโยติน) (2012)
Rise of the Legend (หวงเฟยหง พยัคฆ์ผงาดวีรบุรุษกังฟู) (2014)
Monster Hunt (ศึกถล่มฟ้า อสูรน้อยจอมซน) (2015)
Love Through a Millennium (2015)
LOVE 020 The Movie (2016)
Time Raiders (บันทึกจอมโจรแห่งสุสาน) (2016)
Monster Hunt2 (ศึกถล่มฟ้า อสูรน้อยจอมซน2) (2018)
Us and Them (2018
ผลงานเพลง > อัลบั้ม

| ปี ค> ศ. | ชื่อภาษาอังกฤษ | ชื่อภาษาจีน | หมายเหตุ |
| --- | --- | --- | --- |
| 2010 | Warm Hands | 暖暖手 | with Guo Biyao |
| 2011 | Jing Boran | 井柏然首张同名专辑 |  |
แหล่งข้อมูลอื่น

แฟนคลับจิ่งป๋อหรานเมืองไทย
แฟนคลับจิ่งป๋อหรานเมืองไทย 2
ใครดู หวงเฟยหง Rise of the Legend เข้าที่ SF เล่าจุดเด่นในความรู้สึกของคุณให้ฟังด้วยคะ: พระเอก Eddie Peng Yuyan แสดง
, 2 หนุ่ม โบโบ สุดหล่อ เก็บถาวร 2014-07-08 ที่ เวย์แบ็กแมชชีน
BOBO
จีนนี่ ดาร์นีลล์

จีนนี่ ดาร์นีลล์
จีนนี่ ดาร์นีลล์ (อังกฤษ: Jeannie Darneille) (เกิดเมื่อวันที่ 9 กรกฎาคม ค.ศ. 1949) เป็นนักการเมืองจากสหรัฐ จากพรรคเดโมแครต ซึ่งเป็นสมาชิกวุฒิสภารัฐวอชิงตัน และเป็นสมาชิกสภาผุ้แทนราษฎร เขตที่ 27 รัฐวอชิงตัน
จีน ไวล์เดอร์

| Gene Wilder |
| --- | --- |
ในปี ค.ศ. 1970
เกิด: Jerome Silberman 11 มิถุนายน ค.ศ. 1933(1933-06-11) Milwaukee, Wisconsin, U.S.
เสียชีวิต: 29 สิงหาคม ค.ศ. 2016(2016-08-29) (83 ปี) Stamford, Connecticut, U.S.
สาเหตุเสียชีวิต: Complications of Alzheimer's disease
สัญชาติ: American
ศิษย์เก่า: University of Iowa
อาชีพ: นักแสดง นักเขียนบท ผู้กำกับ โปรดิวเซอร์ นักร้อง-นักแต่งเพลง นักเขียน
ปีปฏิบัติงาน:   1961–2003 (actor)  1998–2013 (author) 
คู่สมรส: Mary Mercier  (สมรส 1960; หย่า 1965) Mary Joan Schutz  (สมรส 1967; หย่า 1974) Gilda Radner  (สมรส 1984; เสียชีวิต 1989) Karen Boyer  (สมรส 1991)
บุตร: 1
ญาติ: Jordan Walker-Pearlman (nephew)
ลายมือชื่อ

เจอโร ซิลเบอร์แมน (อังกฤษ: Gene Wilder; 11 มิถุนายน ค.ศ. 1933–29 สิงหาคม ค.ศ. 2016) หรือรู้จักในชื่อ จีน ไวล์เดอร์ เป็นนักแสดง นักเขียนบท ผู้กำกับ โปรดิวเซอร์ นักร้อง-นักแต่งเพลง นักเขียน ชาวอเมริกัน
จีน ไวล์เดอร์เริ่มต้นอาชีพของเขาในการแสดงละครเวที และแสดงในซีรีส์ครั้งแรกเรื่อง The Play of the Week ในปี ค.ศ. 1961 เขาแสดงในภาพยนตร์เรื่องแรกคือเรื่อง Bonnie and Clyde ในปี ค.ศ. 1967 ต่อมาได้รับบทเด่นครั้งแรกในบทลีโอโพลด์ บลูม ในภาพยนตร์เรื่อง The Producers ในปี ค.ศ. 1968 ซึ่งทำให้เขาได้รับการเสนอชื่อเข้าชิงรางวัลออสการ์ สาขานักแสดงสมทบชายยอดเยี่ยม ไวล์เดอร์ยังเป็นที่รู้จักในการรับบทวิลลี วองคาใน Willy Wonka & the Chocolate Factory (1971) และ Silver Streak (1976), Stir Crazy (1980), See No Evil, Hear No Evil (1989), และ Another You (1991) ไวล์เดอร์ยังกำกับและเขียนบทภาพยนตร์เองอีกหลายเรื่อง อาทิ และเขียนหลายของตัวเองหนังรวมถึง The Woman in Red (1984)
จิ่วถู

| จิ่วถู |
| --- | --- |
เกิด: ค.ศ. 1974 จีน
อาชีพ: นักเขียนนวนิยาย
แนว: นิยายอิงประวัติศาสตร์
จิ่วถู (จีน: 酒徒; พินอิน: jiǔtú; อังกฤษ: Jiutu) แปลตามตัวว่า สาวกสุรา เป็นนักเขียนนิยายอิงประวัติศาสตร์ ชาวจีนเชื้อสายมองโกเลีย
ประวัติ

เกิดเมื่อปีค.ศ. 1974 (ตรงกับ พ.ศ. 2517 ตามปฏิทินไทยในสมัยนั้น) ที่เมืองชื่อเฟิง ซึ่งอยู่ทางตะวันออกของเขตปกครองตนเองมองโกเลียใน ประเทศจีน
จิ่วถูสำเร็จการศึกษาจากมหาวิทยาลัยตงหนันภาควิชาวิศวกรรมไฟฟ้า เคยทำงานติดตั้งและซ่อมบำรุงพลังงานไฟฟ้าหลายปี เหยียบย่ำไปในและนอกกำแพงเมืองจีน จดบันทึกสิ่งที่ได้ยิน ได้เห็น และได้คิดเอาไว้จนกลายเป็นวัตถุดิบในการเขียนนวนิยาย
ปัจจุบัน จิ่วถูพำนักที่เมืองเมลเบิร์น ประเทศออสเตรเลีย
ผลงาน

จิ่วถู นิยาย อันได้แก่
ฉิน
หมิง
จื่อหนันลู่
ยุทธการล่าบัลลังก์ ไตรภาคสุยถัง - 7 เล่ม
ขุนโจรคู่บัลลังก์ ไตรภาคสุยถัง - 7 เล่ม
เทพบุตรกู้บัลลังก์ ไตรภาคสุยถัง - 9 เล่ม
ไฟรักไฟสงคราม - 13 เล่ม
ผลงานแนวอื่นที่ได้รับรางวัล
บ้านเกิด (家园) ได้รับเลือกให้เป็น "20 วรรณกรรมทางอินเตอร์เน็ตของประเทศจีนในรอบ 20 ปี" ซึ่งได้รับการคัดเลือกโดยคณะกรรมการวรรณกรรมเครือข่ายสมาคมนักเขียนแห่งประเทศจีน สำนักข่าวและสิ่งพิมพ์แห่งเซี่ยงไฮ้ สมาคมนักเขียนแห่งเซี่ยงไฮ้ และ สหพันธ์กลุ่มการอ่านแห่งประเทศจีน ในอันดับที่ 10
ทางเดินลูกผู้ชาย (男儿行) ได้รับรางวัลวรรณกรรมทางอินเตอร์เน็ตเบียนนาเล่ครั้งที่สอง จากสมาคมนักเขียนเจ้อเจียงและสหพันธ์วรรณกรรมและศิลปะหนิงปัว
คำวิจารณ์

จุดประกายงานเขียนนิยายอิงประวัติศาสตร์ขึ้นในจีนแผ่นดินใหญ่ จนมีนักเขียนอื่นเขียนตามเป็นจำนวนมาก โดยเฉพาะเรื่อง ยุทธการล่าบัลลังก์ ตอนแรกนำลงในเว็บไซต์ก่อน ต่อมาค่อยจัดพิมพ์เป็นรูปเล่มทั้งที่จีนแผ่นดินใหญ่และไต้หวัน
จิ่วถูได้รับรางวัลของสมาคมนักเขียนประเทศจีนจัดขึ้นถึงสองรางวัลซ้อน ได้แก่รางวัลสิบยอดนักเขียนดีเด่น และรางวัลสิบยอดผลงานยอดนิยมประจำปี ค.ศ.2007–2008 ทั้งได้รับการโหวตจากเว็บไซต์วรรณกรรม 17K ซึ่งมีสมาชิก 30 ล้านคน
โดยผลงาน ถือว่าเป็นยุทธนิยายแนวใหม่ของคอบทละครจีน
จิม สเตอเจส

| จิม สเตอเจส |
| --- | --- |
จิม สเตอเจส ที่เทศกาลภาพยนตร์โทรอนโต 2008
สารนิเทศภูมิหลัง
เกิด:  (1981-05-16) 16 พฤษภาคม ค.ศ. 1981 (43 ปี) เจมส์ แอนโทนี สเตอเจส  ลอนดอน, อังกฤษ   สหราชอาณาจักร
อาชีพ: นักแสดง , นักดนตรี
ผลงานเด่น: "จู้ด" จากภาพยนตร์ รักนี้ คือทุกสิ่ง (พ.ศ. 2550)
ฐานข้อมูล
IMDb
เจมส์ แอนโทนี "จิม" สเตอเจส (อังกฤษ: James Anthony "Jim" Sturgess) เกิดวันที่ 16 พฤษภาคม พ.ศ. 2524 เป็นนักแสดงและนักดนตรีชาวอังกฤษ มีผลงานเด่นจากภาพยนตร์เรื่อง รักนี้ คือทุกสิ่ง (Across The Universe)
ชีวิตช่วงแรก

สเตอเจสเกิดที่ลอนดอน ประเทศอังกฤษ แต่ไปเติบโตที่ฟานแฮม, เซอร์รีย์ ในปี พ.ศ. 2540 ขณะมีอายุได้ 16 ปี เขาได้ไปศึกษาที่โรงเรียนการสื่อมวลชน ดนตรีและการแสดงแห่งมหาวิทยาลัยแซลฟอร์ด สเตอเจสได้จบการศึกษาด้วยเกียรตินิยมในปี พ.ศ. 2542 โดยได้เกรดเฉลี่ย 4.00 ซึ่งเขาเป็นผู้มีเกรดเฉลี่ยสูงที่สุดในแซลฟอร์ด ในระหว่างที่เรียนอยู่นั้น เขาได้ร่วมตั้งวงดนตรีกับเพื่อนๆ มีชื่อวงว่า the Dilated Spies และเป็นสมาชิกของวงดนตรี Saint Faith นอกจากนี้สเตอเจสเป็นอดีตสมาชิกของ National Youth Music Theater (NYMT) หลังจากนั้นวงแตก เขาก็ได้รับการชักชวนในเข้าวงการบันเทิง
ชีวิตส่วนตัว

ปัจจุบันเขาได้อาศัยอยู่กับ มิกกี้ โอ'ไบรอัน มือคีย์บอร์ดวงลารูย์ (La Roux) แฟนสาวที่คบกันมากกว่า 7 ปี
ผลงาน

| ภาพยนตร์> ปี ค.ศ. | ภาพยนตร์ | ภาพยนตร์> รับบท | ภาพยนตร์> หมายเหตุ |
| --- | --- | --- | --- |
| 1994 | The Browning Version | ไบรอันท์ |  |
| 2005 | Mouth to Mouth | เรด |  |
| 2007 | Across the Universe | จู๊ด ฟีนี่ |  |
| 2008 | The Other Boleyn Girl | จอร์จ โบลีน |  |
| 2008 | 21 | เบน แคมป์เบล |  |
| 2008 | Fifty Dead Men Walking | มาร์ติน แมคการ์ทแลน |  |
| 2009 | Crossing Over | เกวิน คอสเซฟ |  |
| 2009 | Heartless | จิมมี มอร์แกน  | UK Release May 21, 2010  US Release November 19, 2010 |
| 2010 | The Way Back | เจนัสซ์ | Limited US Release December 29, 2010 Wide Release January 21, 2011 |
| 2010 | Legend of the Guardians: The Owls of Ga'Hoole | โซเรน (พากย์เสียง) | UK Release October 22, 2010 US Release September 24, 2010  |
| 2011 | Upside Down | อดัม | Post-Production |
| 2011 | The Promised Land | โทมัส วิลคิน | Announced |
| 2011 | One Day | เด็กซเตอร์ | Post-Production |
ละครโทรทัศน์
| ปี ค.ศ. | ละครโทรทัศน์ | รับบท | หมายเหตุ |
| 1999 | The Scarlet Pimpernel | Erik | Episode: Valentine Gautier   Episode: The King's Ransom |
| 2000 | Thursday the 12th | Martin Bannister | TV movie |
| 2000 | Other People's Children | Barry | Episode: 1.2 |
| 2001 | The Residents | Banjo |  |
| 2001 | Heartbeat | Robert | Episode: The Long Weekend |
| 2001 | Hawk | Shop Assistant | BBC Miniseries |
| 2002 | The Quest | Young Charlie | ITV TV-Movie |
| 2002 | Judge John Deed | Gary Patterson | Episode: Abuse of Power |
| 2003 | A Touch of Frost | Laurence Burrell | Episode: Close Encounters |
| 2003 | Rehab | Daryll |  |
| 2004 | The Second Quest | Young Charlie | ITV TV-Movie |
| 2004 | The Final Quest | Young Charlie | ITV TV-Movie |
| 2005 | The Last Detective | Ryan | Episode: Friends Reunited |
รางวัลที่ได้รับ

ShoWest Convention, USA
2008: ชนะ, "Best Ensemble" - 21 (ร่วมกับนักแสดงร่วมภาพยนตร์)
Teen Choice Awards
2008: ได้รับการเสนอชื่อ, "Choice Movie Breakout Male" - 21 (รวมไปถึงเรื่อง Across the Universe)
Vancouver Film Critics Circle Awards 2008
2008: ได้รับการเสนอชื่อ, "Best Performance By An Actor In A Canadian Film" - Fifty Dead Men Walking
Seattle International Film Festival
2009: รองอันดับ 1, "Best Actor Golden Space Needle Award" - Fifty Dead Men Walking
Jameson Empire Awards (UK)
2009: ได้รับการเสนอชื่อ, "Best Newcomer"
Fantasporto
2010: ชนะ, "Best Actor" - Heartless
แหล่งข้อมูลอื่น

จิม สเตอเจส ที่เอกซ์ (ทวิตเตอร์)
จิม สเตอเจส ที่ มายสเปซ
จิม สเตอเจส ที่อินเทอร์เน็ตมูวีเดตาเบส
จีซัสไครสต์ซูเปอร์สตาร์

พอล นิโคลัส รับบทเป็นพระเยซูในปี 1972
จีซัสไครสต์ซูเปอร์สตาร์ (อังกฤษ: Jesus Christ Superstar) เป็นละครเพลงแนวร็อกโอเปรา ผลงานประพันธ์ของแอนดรูว์ ลอยด์ เวบเบอร์ และคำร้องโดยทิม ไรซ์ มีที่มาจากคอนเซ็ปอัลบั้มของเวบเบอร์และไรซ์ในปี ค.ศ. 1970 ซึ่งดัดแปลงมาจากงานเขียน Life of Christ ของบิชอป ฟุลตัน เจ. ชีน ชาวอเมริกัน (1895 – 1979)  คอนเซ็ปอัลบั้มของเวบเบอร์และไรซ์นี้ร้องนำโดยเอียน กิลแลน ขึ้นถึงอันดับหนึ่งบนชาร์ตของนิตยสารบิลบอร์ด  และนำมาดัดแปลงเป็นละครบรอดเวย์ ภาพยนตร์ ละครเวสต์เอนด์ และออกแสดงในประเทศต่างๆ
เนื้อเรื่องกล่าวถึงเหตุการณ์ในช่วงสัปดาห์สุดท้ายในพระชนม์ชีพของพระเยซู ถึงการเตรียมการตั้งแต่วันอาทิตย์ใบลาน เมื่อพระเยซูเสด็จพร้อมด้วยสาวกเข้ากรุงเยรูซาเลมก่อนรับพระทรมานด้วยการตรึงไม้กางเขน  โดยเน้นไปที่ความสัมพันธ์ของตัวละครหลักคือระหว่างพระเยซู ยูดาส และแมรี แม็กดาเลน ซึ่งเนื้อหาส่วนนี้ไม่ได้มีระบุไว้ในพระวรสาร
งานละครเพลงในช่วงต้น ทั้งที่บรอดเวย์ และการแสดงในในประเทศต่างๆ ถูกต่อต้านจากองค์กรศาสนาเป็นอย่างมาก เนื่องจากการตีความตัวละครพระเยซูในฐานะเป็นบุคคลธรรมดา
แหล่งข้อมูลอื่น

Jesus Christ Superstar, official website
Jesus Christ Superstar ที่เว็บไซต์ Internet Broadway Database